Ծնվել է Ուզբեկստանի Անդիջանի մարզի Սուֆի-Կիշլակ գյուղում։ Ընդունվել է Սամարղանդի պետական համալսարանի բանասիրական ֆակուլտետի ռուսական բաժին և 3-րդ կուրսից տեղափոխվելով Երևան` ավարտել է Երևանի պետական համալսարանի բանասիրական ֆակուլտետը: 1979թ-ից սկսել է տպագրվել: Իր վիպակներում ու վեպերում գրողը նկարագրել է մանկության ու պատանեկության դրվագները խառնազգի Սամարղանդ քաղաքում։ Ստեղծագործել է ռուսերեն: Գրողի երկերի հերոսները տառապած հայեր են, մտածող պատանիներ։ Տպագրված և անտիպ գործերից են` «Երինջ», «Չգրված օրենքներ», «Սերտաճում», «Օտար գեներ», «Վահա՛գն, զիջի՛ր տեղդ» և այլն: 1985թ-ից եղել է Հայաստանի գրողների միության անդամ: 1991թ. արժանացել է ՀԳՄ Դերենիկ Դեմիրճյանի անվան գրական մրցանակի: Մահացել է Երևանում: